ફન્ડ-મૅનેજમેન્ટ કરનારા એક્સપર્ટો કહે છે કે રિયલ એસ્ટેટ ક્ષેત્રે શરૂઆતના તબક્કે અનેક નિયમનો સાથે ચાલવાનું થોડું દ્વિધાજનક છે અને એને લીધે થોડી સમસ્યા ઊભી થવાની શક્યતા છે. જોકે આ દ્વિધા ટાળી શકાય એવી છે એમ કહેતાં તેઓ કહે છે, ‘સેન્ટ્રલ લેવલ ઍક્ટ સ્પષ્ટ કરે કે નિયમનોનો કયો હિસ્સો જરૂરી છે અને એનું કયું પાસું સ્ટેટના હિસાબે વધુ મહત્વનું છે. આ ઉપરાંત સ્ટેટ લેવલ ઍક્ટ રજૂ કરવામાં આવે ત્યારે સેન્ટ્રલ લેવલ ઍક્ટમાં પહેલેથી શું છે એની પૂરતી તપાસ કરી એને સમજી લેવું જોઈએ અને પછી સેન્ટ્રલ લેવલ ઍક્ટમાં જે ન કહેવાયું હોય એ વસ્તુને સ્પષ્ટ રીતે વ્યાખ્યાયિત કરવી જોઈએ. આને લીધે થોડી દ્વિધા કે સમસ્યા ઓછી થશે.’